लोगों को आशंका थी कि शहर के कूड़े के भंडारण के लिए बनाए गए लैंडफिल साइट से पर्यावरण को नुकसान होगा। हवा खराब होगी। भूजल दूषित होगा। जब लोग इन आशंकाओं के साथ सड़क पर उतरकर अपनी आवाज उठा रहे थे। नोएडा अथॉरिटी की तरफ से अखबारों में एक विज्ञापन जारी किया गया। विज्ञापन में लोगों की आशंकाओं को बेबुनियाद बताया गया। पूरे अधिकार और भरोसे के साथ नोएडा अथॉरिटी ने लोगों के सवालों को खारिज कर दिया। अच्छा होता कि लोगों की आशंकाएं बेबुनियाद होतीं, और मन में उठ रहे सवाल गलत साबित हो जाते। पर ये नहीं हुआ।